Αγαπητοί γονείς,

Θα θέλαμε να σας ενημερώσουμε οτι φέτος στα πλαίσια του συλλογικού προγραμματισμού της σχολικής μας μονάδας, το σχέδιο δράσης μας αφορά στην αναβάθμιση και στον εμπλουτισμό του αύλειου χώρου του νηπιαγωγείου.

**«Η αυλή μας αλλάζει»** με τη συνεργασία όλων των εμπλεκομένων (εκπαιδευτικών, παιδιών ,οικογενειών, Δήμου, Σχολικής Επιτροπής, άλλων φορέων ή ιδιωτών), ώστε να μπορεί να χρησιμοποιηθεί από τους εκπαιδευτικούς και τα παιδιά για δημιουργικές και ψυχαγωγικές δραστηριότητες (είχε γίνει μια αναφορά και στην πρώτη μας ενημερωτική συνάντηση).

Θα θέλαμε λοιπόν να συμμετέχετε ενεργά στη διαδικασία, και μαζί με τα παιδιά να ξεκινήσουμε την υλοποίηση των δράσεων μας.

Αρχικά, μπορείτε να δηλώσετε συμμετοχή όσοι θέλετε και μπορείτε τις επόμενες μέρες, να σκαλίσετε και να φυτέψετε παρέα μας στην αυλή του σχολείου (ύπαρξη κατάλληλων υλικών, εργαλείων κτλ είναι ευπρόσδεκτα...).

Επίσης, θα θέλαμε να δηλώσετε συμμετοχή έαν κάποιος από εσάς έχει «καλλιτεχνικό» ταλέντο στη ζωγραφική, καθώς παρέα με τα παιδιά θα γεμίσουμε χρώματα και εικόνες τους τοίχους της αυλή μας, σε συνέχεια της περσινής καλλιτεχνικής δράσης.. ώστε να **«αλλάξει η αυλή μας»...**

Ευχαριστούμε πολύ και ελπίζουμε και τη φετινή χρονιά να γίνετε συνοδοιπόροι της προσπάθειας μας για ένα ακόμα πιο όμορφο σχολικό περιβάλλον των παιδιών μας.

Οι νηπιαγωγοί